ΤΟ NETFLIX ΠΑΡΟΥΣΙΑΖΕΙ
Ζωή, γηρατειά, αρρώστια, θάνατος,
αποχωρισμός απ' τους οικείους, συνάντηση με μισητούς,
το να μην παίρνεις ό,τι θες, το να ανθίζουν τα πέντε σύνολα,
αυτά είναι τα οκτώ βασανιστήρια του θνητού κόσμου.
ΧΑΡΟΥΜΕΝΗ ΓΙΟΡΤΗ ΤΩΝ ΦΑΝΑΡΙΩΝ
Εδώ 01 προς 803, έχετε φτάσει στο σημείο;
Εδώ 803 προς 01, φτάσαμε στην έπαυλη Γουάνγκ.
Εδώ 01, ελήφθη.
Αναρωτιέμαι μήπως είναι κι άλλη φάρσα.
Ναι, συμβαίνει συχνά τελευταία.
Γεια σας, λάβαμε επείγουσα κλήση απ' τον κο Γουάνγκ.
Είναι καλά;
Εδώ.
Τι μυρίζει;
Πώς έγινε αυτό;
Τι είναι αυτό;
Κύριε.
Εδώ 803, χρειαζόμαστε ενισχύσεις κι ένα ασθενοφόρο.
Ελήφθη. Θα στείλουμε κάποιον αμέσως.
Κυρία Γουάνγκ.
Το μωρό είναι επτά εβδομάδων.
Ο σφυγμός ακούγεται σταθερός.
Συγχαρητήρια.
Μειώθηκε η εξάπλωση καρκινικών κυττάρων στα οστά,
αλλά βρήκαμε μερικές σκιές γύρω απ' την οσφυϊκή χορδή.
Ο κος Λιανγκ ανέφερε μούδιασμα στα πόδια,
θα είναι οι όγκοι που πιέζουν τα νεύρα.
Τα καρκινικά κύτταρα έχουν ανθεκτικότητα στα φάρμακα.
Πάλι;
Δοκιμάσαμε κάθε είδους θεραπεία.
Μόνο να αυξήσουμε τις δόσεις μπορούμε.
Να μειώσουμε τα μεσοδιαστήματα ενέσεων, μία κάθε δύο βδομάδες.
Και μετά; Αν υπάρξει πάλι ανθεκτικότητα;
Θα γίνει κι η άλλη μετάσταση.
Αν φτάσει στον εγκέφαλο, θα είναι το τελικό στάδιο.
Αυτή είναι μια νέα ανοσοενισχυτική θεραπεία.
Τεχνολογία αποκατάστασης νουκλεϊκών οξέων. Αποκαθιστά κρανιακά νεύρα.
Μόλις ξεκινήσει η κλινική δοκιμή,
θα διπλασιάσει τον χρόνο επιβίωσης.
Πότε ξεκινά η κλινική δοκιμή;
Δεν είναι σίγουρο. Μάλλον αρχές του επόμενου έτους.
Του χρόνου.
Σε ασθενείς με συμπτώματα μετάστασης
προτείνουμε πρώτα έναν γενετικό έλεγχο.
Για να δούμε αν πληρούν τις προϋποθέσεις.
Είστε μόλις 38 ετών, αρκετά νέος.
Πρέπει να εξαντλήσουμε κάθε πιθανότητα.
Γεια σου, μαμά.
Ναι, πες.
Εντάξει, βοήθησέ με να το τακτοποιήσω.
Σιγά το πράγμα.
Ναι, πες μου πώς θα πάει.
Το μικρό διαμέρισμα;
Σου είπα να μην το πουλήσεις.
Ας κάνουμε άμεσα τον γενετικό έλεγχο.
Ο έλεγχος και μόνο θα στοιχίσει ακριβά.
Και να εγκριθώ, η θεραπεία θα στοιχίσει μια περιουσία.
Δεν αρκεί να πουληθεί το διαμέρισμα.
Αυτό δεν είναι επιλογή, εντάξει;
Καλημέρα σας, είναι οι πρωινές ειδήσεις της 26ης Φεβρουαρίου.
Ο Γουάνγκ Σι-τσουνγκ, των Επιχειρήσεων Γουάνγκ,
βρέθηκε δολοφονημένος στο σπίτι του.
Δεν φαίνεται για μια απλή υπόθεση.
Το θύμα υπέστη φρικτό θάνατο από χτύπημα στο κεφάλι.
Αφότου έλαβε επείγουσα κλήση απ' τον Γουάνγκ,
η αστυνομία έστειλε ομάδα.
Τους συνόδεψε η οικιακή βοηθός, και τον βρήκαν αιμόφυρτο στο πάτωμα.
Ο ιδρυτής των Επιχειρήσεων Γουάνγκ ήταν γνωστός φιλάνθρωπος.
Ξεκίνησε απ' τη βιοτεχνολογία,
κι έκτοτε επεκτείνεται.
Πλέον η εταιρεία δραστηριοποιείται σε εκπαίδευση, ασφάλειες κι ακίνητα.
Τελευταία εστιάζει στα κοινωνικά,
χρηματοδοτώντας ορφανοτροφεία
και βοηθώντας στην εκπαίδευση και φροντίδα φτωχών παιδιών.
Η τελευταία συνέντευξη που έδωσε πριν πεθάνει, προ τριετίας,
μας βαραίνει την καρδιά.
Με όσα έχουμε επιτύχει,
πιστεύω ότι πλέον πρέπει να βοηθήσουμε την κοινωνία
κι όσους έχουν ανάγκη.
Τσάο.
Κύριε Λιου, θα ήθελα να συζητήσουμε κάτι.
Φυσικά. Νόμιζα ότι είχες άδεια.
Τι κάνεις εδώ;
Η Πάο είναι έγκυος.
Αντί να περιμένω να 'ρθει η ώρα μου, θα βοηθήσω την οικογένεια.
Θέλω να γυρίσω στη δουλειά.
Με το καλό.
Αλλά μπορείς να δουλέψεις έτσι;
Όλη η κοινωνία έχει το βλέμμα στην υπόθεση Γουάνγκ Σι-τσουνγκ.
Βάλτε με στην υπόθεση.
Δεν μπορεί να τη χειριστεί κανείς άλλος.
Κυρία Γουάνγκ,
θα μας πείτε για χθες βράδυ,
για το τι συνέβη στον κο Γουάνγκ;
Με κάθε λεπτομέρεια.
Δεν είχα ύπνο χθες βράδυ,
οπότε ανέβηκα στην ταράτσα
για να δω τη θέα.
Μετά θα γυρνούσα στο δωμάτιό μου,
μα πρόσεξα ότι στο δωμάτιο του Σι-τσουνγκ…
ήταν κάτι παράξενο γραμμένο στην πόρτα.
Μετά μου μύρισε κάτι έντονο.
Είχε γυρίσει ο Γουάνγκ Τιεν-γιο.
Έκανε κάποιο τελετουργικό.
Γουάνγκ Τιεν-γιο!
Σταμάτα, θα πάρω την αστυνομία!
Οι θνητοί θα αποκαλύψουν την πνευματική μορφή τους.
Θεοί του φθινοπώρου και της άνοιξης μου δίνουν δύναμη.
Όταν έχει πανσέληνο κι έρθει η ώρα,
παράσυρε ψυχές και πνεύματα.
ΣΗΜΑ ΚΙΝΔΥΝΟΥ
Άφησέ τον, Γουάνγκ Τιεν-γιο!
Θυσίασε τη θνητή μορφή σου,
μία ψυχή για μία άλλη.
Χαμένες ψυχές στον διεφθαρμένο κόσμο,
αναπαυτείτε στον Παράδεισο!
Ήταν εκεί
και συνέχισε να τον χτυπάει.
Το κεφάλι του Σι-τσουνγκ έσπασε,
το αίμα πετάχτηκε πάνω μου.
Αφότου τον χτύπησε πολλές φορές,
είχα ζαλιστεί απ' το τόσο αίμα
και λιποθύμησα.
Όταν συνήλθα,
είδα την Τσανγκ και την αστυνομία.
Και μετά;
Θυμάμαι ότι χθες βράδυ
με τρόμαξε ένας θόρυβος.
Σηκώθηκα απ' το κρεβάτι, για να δω μήπως έκανα λάθος.
Άκουσα κάποιον να φωνάζει
και πήγα να δω.
Είδα τον μικρό κύριο Τιεν-γιο.
Είμαι σίγουρη ότι ήταν εκείνος.
Εύκολα τον αναγνωρίζει κανείς με τόσα τατουάζ που έχει στο σώμα.
Μετά σκέφτηκα να πάω στο δωμάτιο του κυρίου να δω αν ήταν καλά.
Γεια σας, λάβαμε επείγουσα κλήση απ' τον κο Γουάνγκ.
Είναι καλά;
Γιατί λέτε όλοι ότι γύρισε ξανά ο Γουάνγκ Τιεν-γιο;
Δυο βδομάδες πριν, παραμονή Πρωτοχρονιάς…
ο Γουάνγκ Τιεν-γιο, που έλειπε καιρό,
γύρισε ξαφνικά στο σπίτι.
Γουάνγκ Σι-τσουνγκ, εσύ σκότωσες τη μητέρα μου!
Είσαι δολοφόνος.
Φονιά! Θα σε καταδικάσουν οι θεοί φθινοπώρου κι άνοιξης!
Στην πανσέληνο…
…την πνευματική μορφή τους.
…και της άνοιξης μου δίνουν δύναμη.
Εκείνη τη μέρα, στο στήθος του είχε το ίδιο σχέδιο.
Είπε ότι έτσι έβλεπε το πνεύμα της μητέρας του.
Είναι μια μαγική δύναμη στην οποία πίστευαν με τη μητέρα του.
Συνδέεται με κάτι θεούς του βουδισμού.
Φέρνει πίσω την ψυχή της Τανγκ Σου-τσεν για εκδίκηση.
Ο Γουάνγκ Τιεν-γιο δεν μένει στην έπαυλη;
Όταν πέθανε η μαμά του, ήταν πολύ συντετριμμένος.
Έφυγε απ' την έπαυλη χωρίς να πει λέξη.
-Κύριε εισαγγελέα. -Κύριε εισαγγελέα.
Γεια σας, κε εισαγγελέα.
Με έβαλε στην υπόθεση ο γενικός εισαγγελέας.
Τέλεια. Έστειλε τον καλύτερο.
Διάβασα τη διαθήκη του.
Εκτός απ' τη Λι Γεν, υπάρχει κι άλλος κληρονόμος.
Αυτό το κομμάτι χρειάζεται διευκρίνιση.
ΓΟΥΑΝ ΓΙΟΥ-ΦΑΝ (52) ΔΙΕΥΘΥΝΩΝ ΣΥΜΒΟΥΛΟΣ
ΔΙΕΥΘΥΝΤΗΣ ΙΝΣΤΙΤΟΥΤΟΥ ΓΕΝΕΤΙΚΗΣ
Ευχαριστούμε, κύριε Γουάν.
Με το που φτάσατε, μας βοηθάτε με την έρευνα.
Μαθαίνοντας τόσο φρικτά νέα,
αναγκαστικά γύρισα νωρίτερα.
Βοηθήστε με να επιβεβαιώσω
ότι είναι η διαθήκη του Γουάνγκ Σι-τσουνγκ.
Σύμφωνα με τη διαθήκη,
όλη η περιουσία του κου Γουάνγκ,
καθώς κι η επιχείρησή του,
κληρονομείται απ' τη σύζυγό του, Λι Γεν, σωστά;
Ναι.
Η Λι Γεν δεν σκόπευε να σκοτώσει τον Σι-τσουνγκ.
Ο Γουάνγκ Τιεν-γιο είναι ο μόνος άμεσος συγγενής.
Ωστόσο, ο Γουάνγκ Σι-τσουνγκ τον αποκλήρωσε,
επειδή απέτυχε στις υποχρεώσεις του.
Η Λι Γεν πέρασε πρώτη, κι εσείς δεύτερος.
Μπορείτε να μας το εξηγήσετε;
Ίσως γι' αυτό ο Γουάνγκ Τιεν-γιο ήθελε να σκοτώσει τον Σι-τσουνγκ.
Σύμφωνα με άλλον μάρτυρα,
ο Γουάνγκ Τιεν-γιο το έκανε για τη μητέρα του.
Τι ακριβώς έκανε ο Γουάνγκ Σι-τσουνγκ στη μητέρα του;
Η Σου-τσεν τελικά αρρώστησε εδώ.
Ο γιατρός είπε ότι είναι κατάθλιψη.
Μου είπε κάποτε
ότι αφότου γέννησε τον μικρό κύριο,
ο κύριος Γουάνγκ έκανε δέκα χρόνια να την αγγίξει.
Ξέρετε, ο κος Γουάνγκ ταξίδευε συχνά για δουλειές.
Κάθε φορά που γυρνούσε απ' τα ταξίδια,
εκείνη έβρισκε γυναικείες τρίχες στο κοστούμι του.
Τα ρούχα του είχαν λεκέδες από κραγιόν.
Καταλαβαίνετε ότι αυτό χειροτέρευε την κατάθλιψη;
Ο κύριος είχε εξωσυζυγική σχέση.
Αυτό οδήγησε στο σημερινό συμβάν.
Σε μια άτυχη οικογένεια σαν αυτήν,
όπου το ζευγάρι είχε προβλήματα,
αυτό που υποφέρει περισσότερο είναι το παιδί.
Γι' αυτό κατέληξε να κάνει κάτι τέτοιο.
Γιατί μοιάζεις τόσο με τον πατέρα σου;
Πες μου!
Γιατί;
Μια μέρα πριν πεθάνει η Σου-τσεν,
μου είπε ότι δεν μπορούσε να αντικρίσει ξανά τον γιο της.
Γιατί ένιωθε ότι έμοιαζε όλο και πολύ στον πατέρα του.
Ο κύριος ήταν πολύ άκαρδος.
Μετά τον θάνατο της Σου-τσεν, πήγε μόνο στην κηδεία της
για να τον δουν τα ΜΜΕ. Για να φανεί καλός.
Όλες τις λεπτομέρειες της κηδείας τις ανέλαβε ο δρ Γουάν.
Δεν συμπαθείτε πολύ το αφεντικό σας.
Για να είμαι ειλικρινής,
έχετε δίκιο.
Πριν πιάσω εγώ δουλειά, είχε αλλάξει πολλές βοηθούς.
Το θέμα είναι ότι ενώ ήταν άρρωστος, ξαναπαντρεύτηκε.
Γιατί το έκανε;
Πώς γνωρίστηκε με τη νέα σύζυγο;
Νομίζω ότι τους γνώρισε ο δρ Γουάν.
Ήταν ένα απ' τα ορφανά του ορφανοτροφείου της εταιρείας.
Κυρία Γουάνγκ, θέλουμε να επιβεβαιώσετε την κατάθεσή σας.
Μην ανησυχείτε. Έχει καταγραφεί η διαδικασία.
Αν δεν υπάρχουν λάθη, υπογράψτε την κατάθεση.
Ο ΔΟΛΟΦΟΝΟΣ ΕΙΝΑΙ ΑΡΙΣΤΕΡΟΧΕΙΡΑΣ, ΚΡΙΝΟΝΤΑΣ ΑΠ' ΤΟ ΤΡΑΥΜΑ.
ΑΡΙΣΤΕΡΟΧΕΙΡΑΣ
Ο δικηγόρος της Λι Γεν ζήτησε να μην κρατηθεί.
Βασικός ύποπτος είναι ο Τιεν-γιο.
Δεν θα την αφήσω ακόμα.
Το φονικό όπλο έχει τα αποτυπώματά της.
Κρίνοντας απ' το αίμα στα ρούχα της κι απ' το ότι είναι αριστερόχειρας,
δεν τη γλίτωσε ακόμα.
Μα σύντομα θα κληρονομήσει τα πάντα,
δεν έχει κίνητρο να τον σκοτώσει.
Αν όντως διέπραξε τον φόνο, γιατί έμεινε εκεί;
Δεν είναι σαφές αν έχει κίνητρο ή συνεργό.
Στις ειδήσεις είπαν ότι η Σου-τσεν πέθανε από πτώση.
Ελέγξτε αν αληθεύει.
Μάλιστα.
-Σειρά σου. -Πάλι;
Εσύ είσαι πρωτάρης.
ΑΣΤΥΝΟΜΙΑ ΤΑΪΠΕΪ ΔΕΥΤΕΡΟ ΤΜΗΜΑ ΣΙΝΓΙ
Γεια, κε εισαγγελέα.
Δεν μου είπες ότι γύρισες.
Πού είναι το πρόβλημα; Δεν έρχεσαι σπίτι, δεν βλεπόμαστε.
Γιατί σε έβαλε ο κος Λιου σ' αυτήν την υπόθεση;
Έλεγξε αυτά που ζήτησα.
Και ξεκουράσου λίγο.
Τα λέμε.
Γουάνγκ Σι-τσουνγκ!
Με ντρόπιασες πολύ σ' αυτήν τη ζωή.
Σίγουρα θα σε κάνω να το πληρώσεις!
Πέρυσι, η επιστήμονας Τανγκ Σου-τσεν αυτοκτόνησε για θρησκευτικούς λόγους,
πηδώντας απ' την ταράτσα.
Το περιστατικό κατέγραψε ένας δημοσιογράφος.
Σύμφωνα με την κατάθεσή του,
του είχε στείλει μήνυμα η Σου-τσεν ότι θα εξέθετε τον Σι-τσουνγκ.
Ο δημοσιογράφος ήθελε το θέμα κι έσπευσε.
Μόλις έφτασε εκεί, εκείνη πήδηξε απ' την ταράτσα
ακριβώς μπροστά του.
Η υπόθεση έκλεισε ως περιστατικό αυτοκτονίας.
Το περίεργο είναι ότι τα ΜΜΕ κάλυψαν το θέμα
σαν η πτώση να ήταν ατύχημα.
Τι πέταξε η Σου-τσεν;
Προσφορά στους θεούς;
Ο αστυνομικός δεν τα βρήκε. Ίσως επειδή φυσούσε.
Βρήκα αυτό το βιβλίο στα υπάρχοντά της Σου-τσεν.
Λιανγκ, δώσ' του το.
Η οικιακή βοηθός είπε ότι ήταν δυσλειτουργικό ζευγάρι.
Η Τανγκ Σου-τσεν απέκτησε εμμονή με το Γιν-Γιανγκ.
Κι άρχισε να ξεφεύγει.
ΤΟ ΣΩΣΤΟ ΕΙΝΑΙ ΕΝΑ ΓΙΝ ΚΙ ΕΝΑ ΓΙΑΝΓΚ
Επέλεξε και το πιο άγριο ξόρκι μαύρης μαγείας,
το πνευματικό.
Γράφει ξόρκια με αίμα στο σώμα, μεταμορφώνεται σε πνεύμα
και μένει για πάντα στον θνητό κόσμο,
δίνοντας την πιο βαριά κατάρα στον Γουάνγκ Σι-τσουνγκ.
Θυσιάστηκε για να γίνει πνεύμα.
Ο στόχος του πνεύματος
θα αντιμετώπιζε καταστροφές χωρίς να βρίσκει ηρεμία.
Λίγο μετά την αυτοκτονία της, ο Σι-τσουνγκ διαγνώστηκε με καρκίνο.
Οι Επιχειρήσεις Γουάνγκ επλήγησαν οικονομικά.
Είναι μια απλή σύμπτωση.
Ξέρω, δύσκολα πιστεύεις τέτοια θεωρία.
Μα ξέρεις κάτι;
Σύμφωνα με το βιβλίο,
η μέθοδος της Τανγκ Σου-τσεν
θα οδηγούσε στο να μη μετενσαρκωθεί ξανά η ψυχή της.
Η νεκροψία έδειξε ότι η Σου-τσεν εισέπνεε παραισθησιογόνα.
Στα πνευμόνια και τη μύτη της βρέθηκε υοσκυαμίνη.
Η σύσταση είναι ίδια με τα θυμιάματα που βρέθηκαν στο σημείο.
Όλα προέρχονται απ' την μπελαντόνα.
Έτσι, καταλάβαμε
ότι ο Τιεν-γιο νάρκωσε τον Σι-τσουνγκ με την μπελαντόνα
και μετά τον χτύπησε μέχρι θανάτου με το βάτζρα.
Ο Τιεν-γιο επέλεξε αυτόν τον τρόπο
όχι μόνο επειδή ήθελε εκδίκηση.
Προφανώς, υπάρχουν κι άλλοι λόγοι.
Μα ένα είναι σίγουρο.
Η κάμερα ασφαλείας έξω απ' την έπαυλη
κατέγραψε τον Τιεν-γιο να επιστρέφει εκείνη τη μέρα.
Μιλώντας για κάμερες, μου έκανε μεγάλη εντύπωση
που υπάρχει κι άλλη κάμερα στο δωμάτιο της Λι Γεν.
-Στο δωμάτιο της Λι Γεν; -Ναι.
Για να την κατασκοπεύει;
Την εγκατέστησε ο δρ Γουάν, που είπε ότι είχε τη συγκατάθεσή της.
Μα αρνήθηκε να εξηγήσει γιατί την έβαλε.
Η Λι Γεν ήταν εκεί την ώρα του φόνου;
Κατέθεσε ότι ήταν στην ταράτσα και ρέμβαζε.
Απ' την κάμερα επιβεβαιώνεται ότι δεν ήταν στο δωμάτιο.
Με άλλα λόγια, η Λι Γεν δεν έχει άλλοθι για την ώρα του φόνου.
Σωστά.
Κοιτώντας το υλικό απ' την κάμερα στο δωμάτιο,
βρήκαμε παράξενα πράγματα. Δείτε.
Και την επόμενη μέρα.
Τι λέει;
Το έλεγξε ειδικός ανάγνωσης χειλιών.
Αυτό που λέει είναι
"Τανγκ Σου-τσεν, μη νομίζεις ότι σε φοβάμαι.
Δεν μπορείς να με βλάψεις".
Επόμενη μέρα.
Αυτές τις τρεις μέρες η Λι Γεν φαίνεται σαν δαιμονισμένη.
Ορίστε η ψυχιατρική αξιολόγηση της Λι Γεν που ζήτησες.
Δεν έχει κάτι.
Κυρία Γουάνγκ,
μας εξηγείτε τις εικόνες που βλέπετε;
Ήρθα στην Ταϊβάν πριν από έναν χρόνο και παντρεύτηκα τον Σι-τσουνγκ.
Παρακαλώ.
Τι είναι αυτό; Είναι πολύ βαρύ.
Ελάτε από εδώ, παρακαλώ.
Η έπαυλη είναι τεράστια, μα ήταν μόνο εκείνος κι η Τσανγκ.
Ωστόσο,
συχνά ένιωθα ότι ήταν κι άλλος εκεί.
Ώσπου μια μέρα άκουσα τυχαία την Τσανγκ να λέει
για τότε που αυτοκτόνησε η Σου-τσεν.
Τανγκ Σου-τσεν,
μη νομίζεις ότι σε φοβάμαι!
Δεν μπορείς να με βλάψεις.
Εκείνο το βράδυ είδα την Τανγκ Σου-τσεν.
Πάντα ένιωθα ότι ήθελε να με κυριεύσει.
Σύμφωνα με το Εγκληματολογικό,
η διασπορά του αίματος στα ρούχα σας δείχνει ότι σκύψατε από πάνω του.
Τη βραδιά του φόνου,
νιώθατε ότι ήσασταν δαιμονισμένη;
Σας είπα, προσπαθούσα να σταματήσω τον Γουάνγκ Τιεν-γιο.
Δεν ήθελα να τον σκοτώσει.
Μα συνέχισε να τον χτυπά στο κεφάλι.
Η σκηνή ήταν αιματηρή.
Κύριε εισαγγελέα,
βρήκατε τον Γουάνγκ Τιεν-γιο;
Το θυμίαμα στον τόπο του εγκλήματος περιείχε υοσκυαμίνη, έτσι;
Όπως η μπελαντόνα.
Για να καλλιεργηθεί μπελαντόνα, χρειάζεται ασβεστολιθικό χώμα και νερό.
Λίγα μέρη στην Ταϊβάν έχουν τέτοιο χώμα.
Ίσως τον εντοπίσετε απ' αυτό.
Ξέρετε πολλά από χημεία;
Είναι το σημείο που του κρατούσε η μαμά του.
Θέλω όλο το υλικό απ' το δωμάτιό της.
Μάλιστα, κύριε.
Καλημέρα.
Τι γίνεται με τον Τιεν-γιο;
Βρήκαμε ασβεστολιθικό χώμα σε αρκετά βουνά.
Θα αρχίσουμε την έρευνα, αλλά είναι μεγάλη περιοχή.
Θα χρειαστούμε δύο ή τρεις μέρες.
Φώτα.
Γουάν Γιου-φαν.
ΓΟΥΑΝ ΓΙΟΥ-ΦΑΝ
ΑΠΟΚΑΛΥΦΘΗΚΕ Η ΚΡΥΦΗ ΣΧΕΣΗ ΓΟΥΑΝ ΓΙΟΥ-ΦΑΝ ΚΑΙ ΤΑΝΓΚ ΣΟΥ-ΤΣΕΝ
ΔΙΑΜΑΧΗ ΓΙΑ ΑΝΑΠΑΡΑΓΩΓΗ ΑΝΘΡΩΠΙΝΟΥ ΕΓΚΕΦΑΛΟΥ
ΜΕΤΑΝΙΩΜΕΝΟΙ ΟΙ ΓΟΥΑΝ-ΓΙΟΥ ΦΑΝ ΚΑΙ ΤΑΝΓΚ ΣΟΥ-ΤΣΕΝ
Κοιτάζοντας τις οικονομικές αναφορές των Επιχειρήσεων Γουάνγκ,
ο κλάδος των ασφαλίσεων ήταν έξι μήνες υπερχρεωμένος,
προκαλώντας πτώση της μετοχής.
Την τελευταία διετία
η χρηματιστηριακή αξία της εταιρείας μειώθηκε κατά 47%.
Χοντρικά, 76,7 δισεκατομμύρια δολάρια.
Σχεδόν η μισή αξία της εταιρείας.
Η τελευταία δόση χημειοθεραπείας.
…ο δρ Γουάν ξεκίνησε την τεχνολογία αποκατάστασης RNA,
που θα χρησιμοποιηθεί για τη θεραπεία του καρκίνου.
Ελπίζει ότι αυτό θα σώσει οικονομικά την εταιρεία.
Αναλυτές υπολόγισαν ότι τέτοια εξελιγμένη θεραπεία
ίσως αποφέρει δισεκατομμύρια στην επιχείρηση.
Μόλις άνοιξε η αγορά,
η μετοχή…
Το αρχείο που ζήτησες.
…σταμάτησε να πέφτει.
Τι θες τη συμφωνία της Λι Γεν;
Κανένα νέο στοιχείο;
Έχω δει όλο το υλικό απ' το δωμάτιό της.
Λέγατε ότι έκανε σαν δαιμονισμένη μερικές μέρες;
Αν αυτή είναι η διαχωριστική γραμμή,
παρατήρησα ότι δεν άλλαξε πολύ.
Αυτό είναι το υλικό απ' όταν πρωτοπήγε στην έπαυλη.
Η οικιακή βοηθός είπε πως όταν πήγε η Λι Γεν,
ήταν ένα ευγενικό κορίτσι με καλούς τρόπους.
Εκεί γνώρισε τον Γουάν Γιου-φαν πρώτη φορά.
Δεν φαίνεται να τη γνωρίζει.
Μάλλον ήξερε ότι υπήρχε κάμερα.
Οπότε, τους πρώτους δύο μήνες φερόταν αρκετά προσεκτικά.
Άλλαζε μόνο στο μπάνιο.
Να το παράξενο.
Λίγες μέρες αφότου δαιμονίστηκε.
Πρόσεξα ότι από τότε
έβγαινε γυμνή απ' το ντους.
Δεν έκλεινε καν την πόρτα.
Μα δεν είναι αυτή η μεγάλη διαφορά.
Τώρα η Λι Γεν είναι αριστερόχειρας.
Αλλά όταν πρωτοπήγε στον Γουάνγκ,
υπέγραψε τη συμφωνία
με το δεξί χέρι.
Δεν άλλαξε μόνο καλό χέρι,
αλλά και η υπογραφή της στη διαθήκη ήταν διαφορετική.
Θυμάμαι ότι και τα τρία μέλη της οικογένειας Τανγκ Σου-τσεν
είναι αριστερόχειρες.
Δες εδώ.
Όλοι ξέρουμε ότι ελέγχοντας τον εγκέφαλο, ελέγχουμε το σώμα.
Η σκέψη, η αντίληψη και η αίσθηση στον άνθρωπο
είναι αποτέλεσμα των υποσυνείδητων ηλεκτρικών σημάτων
που κάνουν αμέτρητους υπολογισμούς μέσω των νευρώνων.
Όλα αυτά τα χρόνια που το κέντρο ερευνών αφιερώθηκε στην έρευνα RNA,
ανακαλύψαμε τρόπους επηρεασμού των νευρώνων στον εγκέφαλο με RNA,
που θα εφαρμόσουμε στη θεραπεία του καρκίνου.
Αυτό είναι το ποντίκι του πειράματος. Α003.
Κι η σάρωση των υγιών νευρώνων πριν απ' το πείραμα.
Βάλαμε καρκινικά κύτταρα σε μέρη του εγκεφάλου.
Βλέπετε ξεκάθαρα ότι οι νευρώνες έχουν σοβαρές βλάβες.
Έπειτα φτιάξαμε RNA με υγιείς νευρώνες,
και τους μετατρέψαμε σε σκόνη πρωτεΐνης.
Μετά γίνεται κρυστάλλωση.
Χορηγώντας τη σκόνη RNA στα επισφαλή σημεία,
παρατηρήσαμε ρυθμό ανάπλασης νευρώνων ως και 92,35%.
Εν ολίγοις, μπορούμε να αναπαράξουμε υγιείς νευρώνες
και να τους εμφυτεύσουμε στον εγκέφαλο με την τεχνολογία RNA,
επαναφέροντας τον εγκέφαλο στην αρχική κατάσταση.
Πρόκειται για εκλεπτυσμένη και ακριβή τεχνολογία.
Γι' αυτό χρειαζόμαστε τη χρηματοδότησή σας,
για να πετύχουμε μαζί αυτό το ορόσημο στη θεραπεία του καρκίνου.
Γεια σας, δρα Γουάν,
αν στο ποντίκι Α003 έμπαινε εμφύτευμα RNA άλλου ποντικιού, τι θα γινόταν;
Συγγνώμη, δεν έχουμε χρόνο για ερωτήσεις.
Συγγνώμη.
Νέα ηχογράφηση.
Όσα σας πω είναι σημαντικά για την επιβίωση της επιχείρησης.
Ελπίζω να παραμείνουν απόρρητα.
Δεν θα αντέξουμε άλλη αναποδιά.
Μην ανησυχείτε. Η έρευνα είναι απόρρητη.
Το ίδιο και κάθε λεπτομέρεια.
Αρχικά, δρα Γουάν, θα ήθελα να μας πείτε
τι κάνατε στη Λι Γεν.
Ο Σι-τσουνγκ διαγνώστηκε πέρυσι με καρκίνο στον εγκέφαλο.
Καθώς η υγεία του χειροτέρευε, δεν μπορούσε να διευθύνει την επιχείρηση.
Ενάντια στις μεγάλες μας αντιρρήσεις,
ήταν αποφασισμένος να λανσάρει προϊόν ασφάλισης υψηλής επικινδυνότητας.
Συνέπεια της κακής απόφασης,
όπως είδατε στις ειδήσεις,
ήταν η χρεοκοπία του κλάδου ασφαλειών.
Τα οικονομικά της επιχείρησης δέχτηκαν σοβαρό πλήγμα.
Αν το διοικητικό συμβούλιο μάθαινε για το πρόβλημα υγείας,
θα τον ανάγκαζε να παραιτηθεί.
Δεν μπορούσε να δεχτεί ότι έπρεπε να δώσει τα ηνία σε ξένους.
Ήθελε η οικογένειά του να κληρονομήσει την επιχείρηση.
Ωστόσο, η μόνη του επιλογή ήταν ένας προβληματικός νέος.
Κι αποφάσισε να διαλέξει κατάλληλη σύζυγο για να αποκτήσει άλλον κληρονόμο.
Η σύζυγός του κι εγώ θα είμαστε πληρεξούσιοι.
Όταν το παιδί ενηλικιωθεί, θα του δώσουμε την κληρονομιά.
Ο Σι-τσουνγκ είχε καρκίνο, ήταν ετοιμοθάνατος.
Πώς τα έκανε όλα αυτά έγκαιρα;
Χρησιμοποίησα την τεχνολογία RNA
για να παρατείνω τη ζωή του,
να του εξασφαλίσω χρόνο.
Δηλαδή, τότε ξεκίνησε η κλινική δοκιμή της επέμβασης RNA;
Ναι, αλλά εκείνος ήταν το μόνο υποκείμενο.
Η οικογένειά του έχει προδιάθεση για καρκίνο.
Με έβαλε να τροποποιήσω γενετικά το μωρό για να αποφευχθεί ο καρκίνος.
Η διαδικασία προκάλεσε παρενέργειες στη Λι Γεν.
Έγινε παρανοϊκή και πάθαινε κρίσεις και σπασμούς.
Όπως είδατε στο βίντεο.
Φαίνεται ότι θέλατε το καλό του.
Οπότε, θα μας εξηγήσετε…
αυτές τις εικόνες;
Μπορώ να πω μόνο ότι η αλήθεια απέχει απ' ό,τι είδατε.
Ποια είναι η αλήθεια;
Μιλήστε μας για το παρελθόν σας με την Τανγκ Σου-τσεν.
ΑΠΟΚΑΛΥΨΗ ΚΡΥΦΗΣ ΣΧΕΣΗΣ
Φαίνεται ότι ήσασταν πολύ κοντά και με τις δύο συζύγους του Σι-τσουνγκ.
Επιβεβαιώσατε κι ότι η τεχνολογία RNA χρησιμοποιείται σε εγκέφαλο άλλου.
Πράγματι, η αλήθεια ίσως απέχει απ' ό,τι νόμιζα.
Από πότε έγιναν οι φυλλάδες στοιχεία σε έρευνες για φόνο;
Όχι βέβαια.
Μα μιλήσαμε και με τον Λάι Τσενγκ-κουάνγκ,
που ήταν μάρτυρας στην αυτοκτονία της Σου-τσεν.
Με έκπληξη μάθαμε
ότι ήσασταν κι εσείς εκεί, δρα Γουάν.
Σου-τσεν, συγγνώμη!
Εγώ φταίω.
Εγώ φταίω για όλα.
Σύμφωνα με τον Λάι Τσενγκ-κουάνγκ, τον δωροδοκήσατε.
Γι' αυτό δεν σας ανέφερε στην κατάθεσή του.
Να σας πω τη θεωρία μου;
Σας πόνεσε ο θάνατος της Τανγκ Σου-τσεν.
Η αποκάλυψη της σχέσης σας την έκανε να αυτοκτονήσει.
Μετά τον καρκίνο του Σι-τσουνγκ,
του γνωρίσατε τη Λι Γεν, με την πρόφαση να κάνει το παιδί του.
Μα, με την τεχνολογία RNA, αντιγράφατε τη Σου-τσεν στη Λι Γεν.
Μετά συνεργαστήκατε,
βάζοντας τον Τιεν-γιο να σκοτώσει τον Σι-τσουνγκ.
Αν δεν έχετε αποδείξεις, μη σπαταλάτε τον χρόνο μου με ανοησίες!
Δεν ξέρετε πόσα θυσίασα για τους Γουάνγκ!
Αν ήρθατε να ρωτήσετε αυτά, φύγετε!
Δεν το πιστεύω ότι θα έφτανε τόσο μακριά για την αγάπη του.
Αν αναπαράγεται ο ανθρώπινος εγκέφαλος,
να πάρει, μιλάμε για σύγχρονη νεκρομαντεία.
Από αγάπη το έκανε;
Άλλωστε, πιστεύεις ότι είναι η ψυχή της Σου-τσεν;
Τι άλλο να είναι;
Ακόμα κι αν την αναπαρήγαγε,
πώς γίνεται η αντιγραφή RNA να είναι η ίδια ψυχή του ίδιου ατόμου;
Εμένα μου φαίνεται σαν την εμμονή που έχουν οι ζωντανοί με τους νεκρούς.
Ξέρεις, αυτή η εμμονή είναι ουσιώδης για πολλούς ανθρώπους.
Οι νεκροί απλώς φεύγουν, αλλά οι ζωντανοί;
Στην υπόλοιπη ζωή τους τα αντιμετωπίζουν όλα μόνοι τους.
Προτιμάμε να πιστεύουμε ότι οι ψυχές υπάρχουν.
Ό,τι μορφή και να παίρνουν.
Ώρα για πρωινό.
Η ομάδα του Λιανγκ εντόπισε τον Τιεν-γιο.
Η επιχείρηση είναι αύριο. Υπόγραψε το ένταλμα.
Επίσης, θυμάσαι το σπασμένο κινητό που είχε ο Σι-τσουνγκ;
Ναι. Τι έγινε με αυτό;
Το Εγκληματολογικό ανέκτησε τα δεδομένα.
Τέλεια. Αναρωτιέμαι αν θα βρούμε άλλα στοιχεία.
-Κάνε επιπλέον αντίγραφο. -Μάλιστα, κύριε.
ΜΕΤΑΜΟΡΦΩΣΗ…
ΟΛΟΚΛΗΡΩΣΗ
Γουάνγκ Τιεν-γιο!
Η ομάδα Άλφα πλησιάζει στην καλύβα.
Δεν φαίνεται να είναι στην καλύβα.
Θα ψάξουμε στα πέριξ.
ΓΙΑ ΤΟΝ ΤΙΕΝ-ΓΙΟ, ΤΟΝ ΓΙΟ ΜΟΥ
Εντοπίσαμε ύποπτο κτίριο πίσω.
Πυροβολισμοί ήταν αυτοί;
Ομάδα Άλφα, πυροβολισμός ήταν;
Ομάδα Άλφα, δώστε αναφορά. Άνοιξε πυρ ο στόχος;
Πιάστε τον!
Λιανγκ.
Φύγετε.
Φύγετε!
Ακίνητος!
Γουάνγκ Τιεν-γιο.
Πού ήσασταν μεταξύ 23:47 της 25ης και 00:05 της 26ης Φεβρουαρίου;
Γιατί γυρίσατε στην έπαυλη;
Θυσίασε τη θνητή μορφή σου…
μία ψυχή για μία άλλη.
Χαμένες ψυχές στον διεφθαρμένο κόσμο,
αναπαυτείτε στον Παράδεισο.
-Γουάνγκ Τιεν-γιο! -Άξιζε του γέρου να πεθάνει!
Η μαμά ανέπνεε την προηγούμενη μέρα.
Αυτός να καεί στην Κόλαση!
Ο Σι-τσουνγκ να καεί στην Κόλαση!
Γιο-γιο,
αν κάποια μέρα χαθώ,
θα συνεχίσεις να ποτίζεις τα λουλούδια μας στο βουνό, έτσι;
Πού θα πας;
Ο θεός του βουδισμού ήρθε να με πάρει.
Θα σε περιμένω στην ιερή γη.
Συμπληρώστε τα στοιχεία του εκλιπόντα.
Ευχαριστώ.
Συγγνώμη, χρειαζόμαστε φωτογραφία για το αρχείο.
Κυρία Γουάνγκ.
Είστε καλά, κα Γουάνγκ;
Νιώσατε αδιαθεσία;
Κυρία Γουάνγκ, μην ανησυχείτε.
Είναι αστυνομικό τμήμα.
Ο Τιεν-γιο δεν θα τολμήσει.
Γουάνγκ Τιεν-γιο!
Μόνο αυτό;
Ηχογράφησε μόνο όταν άρχισε ο καβγάς,
μετά καταστράφηκε το τηλέφωνο.
Μαζευτήκαμε σήμερα εδώ
για να διασταυρώσουμε τις καταθέσεις σας.
Έτσι θα εξακριβώσουμε τι συνέβη στον τόπο του εγκλήματος.
Κύριε Γουάνγκ Τιεν-γιο, γνωρίζετε αυτήν την κυρία;
Κύριε Γουάνγκ Τιεν-γιο.
Γνωρίζετε την κυρία;
Στο μνημόσυνο της μαμάς, πήγα σπίτι να αποτίσω φόρο τιμής.
Γιο-γιο…
σου άφησε αυτό η μαμά σου.
Όταν έφυγα, μου έδωσε το γράμμα της μαμάς μου.
Αποχαιρετιστήριο.
Κύρια Γουάνγκ, δεν αναφέρατε το μνημόσυνο και το γράμμα.
Μας το εξηγείτε;
Είστε καλά, κα Γουάνγκ;
Κύριε συνήγορε, τι έχει;
Κυρία Γουάνγκ, είστε καλά;
Κυρία Γουάνγκ.
Θέλουμε να ακούσουμε την εκδοχή σας.
Γιο-γιο.
Πώς είναι το θερμοκήπιό μας στο βουνό;
Το ήξερες;
Το γράμμα το είχε κρύψει ο Γουάνγκ Σι-τσουνγκ.
Έναν χρόνο σε περίμενα.
Γύρισες επιτέλους στο σπίτι,
οπότε σ' το έδωσα εγώ η ίδια.
Γιο-γιο,
η μαμά σε ευχαριστεί.
Σ' ευχαριστώ που σκότωσες τον γέρο.
Ήρθα να σου πω
ότι είδα την ψυχή του Διαβόλου να καίγεται και να υποφέρει στην Κόλαση.
Γιο-γιο.
-Μαμά. -Γιο-γιο.
Τα πήγες πολύ καλά, Γιο-γιο.
Γιο-γιο, τα πήγες πολύ καλά, σ' ευχαριστώ πολύ.
Μαμά!
Κυρία Γουάνγκ!
Καλέστε ασθενοφόρο!
Γιο-γιο,
όταν διαβάσεις αυτό το γράμμα,
θα είμαι ήδη περιπλανώμενο φάντασμα
που θα μένει στον θνητό κόσμο.
Ο γάμος μου με τον Διάβολο
ήταν η αρχή της δυστυχίας μας.
Απόψε θα θυσιαστώ για την τελετή,
για να αποδείξω την αφοσίωσή μου.
Θα γίνω φάντασμα, που θα καταραστεί τον Διάβολο.
Εσύ θα 'σαι ιερέας.
Σε έναν χρόνο ακριβώς,
όταν έχει πανσέληνο κι έρθει η ώρα, παράσυρε ψυχές και πνεύματα.
Δύναμη θα πάρεις απ' τους θεούς φθινοπώρου κι άνοιξης.
Οι θνητοί θα αποκαλύψουν την πνευματική μορφή τους.
Για τους θεούς και τη δικαιοσύνη, σκότωσε τον δυνάστη.
Μία ψυχή για μία άλλη.
Ο Γουάνγκ Σι-τσουνγκ θα καταδικαστεί στην Κόλαση.
Κι η μαμά σου θα ανέβει στον Παράδεισο να μετενσαρκωθεί.
Ας οδηγούν οι ουρανοί τον γιο μου
να εκπληρώσει την επιθυμία μου,
για να ανταμώσουν ξανά οι ζωές μας σε ιερή γη.
ΑΠΑΓΓΕΛΙΑ ΚΑΤΗΓΟΡΙΑΣ
Ισόβια;
Δεν είμαι σίγουρος.
Εκείνος ομολόγησε.
Τα στοιχεία ταιριάζουν με την ομολογία.
Ο Γουάνγκ Τιεν-γιο είναι νέος.
Θα περάσουν 20 χρόνια…
για να αποφυλακιστεί υπό όρους.
Δεν θα 'ναι ούτε 40 ακόμα.
Θα 'χει ζωή μπροστά.
Τα υπόλοιπα θα τα κρίνει το δικαστήριο.
Δεν ξέρω γιατί,
μα ο Τιεν-γιο μού θυμίζει τα αποτελέσματα εξέτασης δικαστικού σώματος.
Πάντα θυμάμαι το συναίσθημα.
Πιο πολύ απώλειας, παρά χαράς.
Πάντα θυμάμαι ότι πήρα το αποτέλεσμα,
πήγα να πάρω το αγαπημένο μου σνακ απ' τον πωλητή κάτω απ' τη σχολή
κι είπα στην υπάλληλο ότι θα γινόμουν εισαγγελέας.
Πήρα ένα μεγάλο πιάτο με σνακ.
Μακάρι να υπήρχε τότε κάποιος να μου πει
"Τα πήγες καλά".
Ξέρεις κάτι;
Αν συνέχιζα να παίρνω ρεπό, θα ήταν σαν διαθεσιμότητα.
Θα έπαιρνα τον μισό μισθό.
Μα αν συνεχίσω να δουλεύω,
ο κανονικός μισθός συν το επίδομα…
κάθε μήνα
φτάνουν τα 120.000 γουάν.
Δεν είμαι ο Σι-τσουνγκ.
Δεν έχω πολλά να σου δώσω.
Μόνο όσο περισσότερα μπορώ να παίρνω τον μήνα.
Μην το λες αυτό.
Έλα.
Έχω όρεξη για σνακ.
Τι έγινε;
Είσαι εξαντλημένος τελευταία.
Ξεκουράσου λίγες μέρες.
Δεν πειράζει.
Θα έχω χρόνο αργότερα για ξεκούραση.
Μη μιλάς. Κοιμήσου.
Τσάο!
Σας αφήνω, κα Γουάνγκ.
Όχι άλλα γεύματα στο κρατητήριο.
Πέρασες πολλά τελευταία,
λιποθύμησες και στην ανάκριση.
Τσάο.
Ξύπνησες;
Τι κάνουμε εδώ;
Έπαθες κρίση στο αμάξι.
Πώς έγινε;
Έγινε μετάσταση στον εγκέφαλο.
Υπάρχουν πολλοί όγκοι.
Κάποιοι πιέζουν τον φλοιό, προκαλώντας τις κρίσεις.
Κάποιοι πιέζουν τις φλέβες.
Σου έκανε επείγουσα επέμβαση ο γιατρός.
Ήσουν δύο μέρες σε κώμα.
Τα χέρια μου…
τα πόδια μου…
δεν κουνιούνται.
Μην ανησυχείς.
Αύριο θα κάνουμε την επέμβαση αντικατάστασης RNA.
Ο δρ Κο σε έβαλε στην κλινική δοκιμή.
Κι είναι δωρεάν.
Μετά την επέμβαση, θα γίνεις σύντομα καλά.
Μην ανησυχείς.
Είναι έτοιμο;
Ναι.
Περιμένετε, κυρία.
Δεν νιώθετε αδικημένη;
Τι σχέδια έχετε για τις Επιχειρήσεις Γουάνγκ;
Σας απογοήτευσε το σύστημα;
Ο Τιεν-γιο είναι ο φονιάς;
Ο 18χρονος ύποπτος Γουάνγκ Τιεν-γιο
κατηγορήθηκε για φόνο πριν από λίγες μέρες.
Σύμφωνα με τη δημόσια αρχή, έχασε πέρυσι τη μητέρα του
και κρατούσε κακία στον πατέρα του επειδή τους παραμελούσε.
Στην οικογένεια επικρατούσε χάος τα τελευταία δύο χρόνια.
Τελικά, οδήγησε στον φόνο.
-Κύριε, να σας βοηθήσω; -Όχι, κάνε πίσω.
-Θέλει να πάει στην τουαλέτα. -Θα τον πάω εγώ.
Όχι, θα πάω μόνος μου.
Τσάο.
Άσε τη Μία να σε βοηθήσει.
Θα περιμένω έξω.
Μπορώ μόνος μου.
Μπορώ μόνος μου!
Πώς θα το κάνεις;
Άσε με να βοηθήσω.
Ίσως είναι βακτηριακή λοίμωξη.
Μετά την επέμβαση RNA, έχει αδύναμο ανοσοποιητικό.
Αν η τροφή δεν είναι καθαρή,
είναι επιρρεπής σε μολύνσεις.
Θα σας γράψω αντιβίωση.
Γιατρέ,
μετά την επέμβαση RNA,
θα λειτουργούν τα άκρα και το ουροποιητικό μου;
Γι' αυτό ευθύνονται τα καρκινικά κύτταρα στη σπονδυλική.
Δεν διορθώνεται με την επέμβαση RNA.
Θα σας δώσω αντιβίωση.
Ξεκουραστείτε τώρα.
Βοήθεια! Κάποιος προσπαθεί να με σκοτώσει!
-Είναι όλα εδώ. -Και τα αρχεία;
Στον υπολογιστή.
Πήγαινε για πρωινό, αναλαμβάνω.
Δεν είσαι αρκετά υγιής για να πας στο δικαστήριο.
Δεν θα χάσω καμία συνεδρίαση.
Άσε με να ετοιμαστώ.
Δολοφονία Γουάνγκ Σι-τσουνγκ.
ΗΧΗΤΙΚΕΣ ΕΓΓΡΑΦΕΣ ΚΙΝΗΤΟΥ ΤΗΛΕΦΩΝΟΥ
ΑΡΧΕΙΟ ΝΕΦΟΥΣ
-Έλα, Λιανγκ. -Ο δρ Γουάν πήγε να σκοτώσει τη Λι Γεν.
Στάσου, τι;
Ο δρ Γουάν πήγε να σκοτώσει τη Λι Γεν.
Ξέφυγε, όμως. Φρόντισε να έρθεις εδώ.
Είμαι στο νοσοκομείο.
Θα σε πάρω αργότερα.
Τι συμβαίνει;
Η εταιρεία καταρρέει.
Γιατί δεν δίνεις τη θέση του διευθυντή;
Είναι δική μου,
όχι δική σου!
Τι έκανες;
Γιατί έκοψες το τελευταίο κομμάτι;
Χρησιμοποίησα την τεχνολογία RNA
για να παρατείνω τη ζωή του.
Δηλαδή, τότε ξεκίνησε η κλινική δοκιμή της επέμβασης RNA;
Ναι, αλλά εκείνος ήταν το μόνο υποκείμενο.
Καλημέρα.
Καλημέρα σας.
Ναι, σωστά.
Να μου το επιστρέψετε, δεν έχω αντίγραφο.
Γουάνγκ Τιεν-γιο.
Τι θέλεις;
Η εταιρεία καταρρέει.
Γιατί δεν δίνεις τη θέση του διευθυντή;
Είναι δική μου.
Όχι δική σου.
Αν ήσουν στη θέση μου, θα έκανες την ίδια επιλογή.
Η εταιρεία καταρρέει.
Δεν με νοιάζει τι σχεδιάζετε με τον δρα Γουάν.
Έχετε κάτι που θέλω.
Έγινε μετάσταση στον εγκέφαλο.
Ο γιατρός είπε ότι του έχουν απομείνει δυο μήνες.
Θέλω να του κάνετε την επέμβαση RNA.
Καλώς.
Η τεχνολογία RΝΑ μπορεί να σε σώσει.
Και λοιπόν; Θα παραποιήσεις τα στοιχεία;
Ο Γουάνγκ Τιεν-γιο είχε κίνητρο.
Ομολόγησε κιόλας, έτσι;
Καταλαβαίνεις τι κάνεις;
Απαλλάσσεις έναν δολοφόνο.
Ακόμα κι αν δεν το έκανα,
αυτοί οι πλούσιοι θα έβρισκαν τρόπο να βγάλουν τη Λι Γεν.
Δεν έχεις αρχές;
Για σένα και το παιδί, μπορώ να ζήσω χωρίς αρχές!
Θέλω μόνο να ζήσεις.
Τι νόημα έχει αυτό;
Απλώς σέρνομαι, εξαγοράζοντας άχρηστο χρόνο.
Και να συνέλθω απ' την παράλυση, ο καρκίνος μπορεί να επανέλθει.
Θα 'μαι σύντομα πάλι στο καρότσι, φορώντας πάνες.
Μπορεί να με σκοτώσει οποιαδήποτε μη καθαρή τροφή.
Αντί να συνεχίζω με ένα χαλασμένο σώμα, προτιμώ να πεθάνω.
Δεν χρειάζεται να το κάνεις. Δεν ζω μια χαρούμενη ζωή.
ΑΣΤΥΝΟΜΙΑ ΤΑΪΠΕΙ ΔΕΥΤΕΡΟ ΤΜΗΜΑ ΣΙΝΓΙ
Χθες βράδυ ήρθε σπίτι ο δρ Γουάν.
Θα μου έκανε μια συνηθισμένη ένεση για το μωρό.
Στα μισά της ένεσης, άρχισα να χάνω τις αισθήσεις μου.
Τράβηξα γρήγορα τη βελόνα.
Μετά με ανάγκασε να του δώσω τη θέση διευθυντή.
Μου έδωσε και συμβόλαιο, με ανάγκασε να του μεταφέρω την κυριότητα.
Αλλιώς θα με σκότωνε.
-Αρνήθηκα, αρχίσαμε τον καβγά. -Ενδιαφέρεται για την υπόθεση.
Για να 'ρθει ως εδώ.
Εγώ του είχα τόση εμπιστοσύνη,
κι εκείνος μου φέρεται έτσι.
Να το ξεκαθαρίσουμε.
Μου ανήκουν οι Επιχειρήσεις Γουάνγκ. Όχι στον Γουάν Γιου-φαν.
Τι θέλεις;
Η εταιρεία καταρρέει.
Γιατί δεν δίνεις τη θέση του διευθυντή;
Είναι δική μου,
όχι δική σου.
Κυρία Γουάνγκ, επιβεβαιώστε την κατάθεση.
Αν δεν υπάρχουν λάθη, υπογράψτε.
Θέλω να ξαναδώ τη διαθήκη του Σι-τσουνγκ.
Και τα βιβλία της Σου-τσεν.
Θέλω να μιλήσουμε.
Αν ήσουν στη θέση μου, θα έκανες την ίδια επιλογή.
Είναι δική μου, όχι δική σου.
Πείτε γρήγορα αυτό που θέλετε.
Έχω σημαντική συνάντηση με το συμβούλιο.
Θέλω να μοιραστώ τη θεωρία μου.
Αφότου αρρώστησε ο Σι-τσουνγκ,
λιγόστευαν οι ικανότητές του.
Στη διάρκεια του χρόνου, έκανε σοβαρά λάθη σε σημαντικές αποφάσεις.
Την τελευταία διετία
η χρηματιστηριακή αξία της εταιρείας μειώθηκε κατά 47%.
Χοντρικά, 76,7 δισεκατομμύρια δολάρια.
Εσείς, ως κληρονόμος, αρχίσατε να αγχώνεστε.
Γι' αυτό θεωρήσατε ότι έπρεπε να πεθάνει σύντομα.
Στο μνημόσυνο της Σου-τσεν,
παρουσιάστηκε μια ευκαιρία.
Ξέρατε ότι ο Τιεν-γιο μισούσε τον πατέρα του,
κι έτσι είχε ισχυρό κίνητρο
και τον κατάλληλο τρόπο να τον σκοτώσει.
Γιο-γιο.
Κι εσείς αρκούσε να γυρίσετε τον φονικό διακόπτη.
Γουάνγκ Σι-τσουνγκ, εσύ σκότωσες τη μαμά μου!
Θυσίασε τη θνητή μορφή σου, μία ψυχή για μία άλλη.
Χαμένες ψυχές στον διεφθαρμένο κόσμο, αναπαυτείτε στον Παράδεισο!
Γουάνγκ Τιεν-γιο.
Τι θέλεις;
Πώς γίνεται να είμαι τόσο ανόητη αφότου μεγάλωσα;
Η εταιρεία καταρρέει.
Γιατί δεν δίνεις τη θέση του διευθυντή;
Είναι δική μου.
Όχι δική σου.
Αν ήσουν στη θέση μου, θα έκανες την ίδια επιλογή.
Αν ήσουν στη θέση μου,
θα έκανες την ίδια επιλογή.
Είχε γράψει η Λι Γεν σε άλλα έγγραφα "Γουάνγκ Σι-τσουνγκ";
Στο κρεματόριο, συμπλήρωσε μια φόρμα για τον Σι-τσουνγκ.
Δεν ξέρατε μόνο να βάλετε τον Γουάνγκ Τιεν-γιο να τον σκοτώσει,
αλλά μας το παίζατε και χαζή.
Δεν φαίνεται να είστε μόνο 20 ετών.
Στους τόμους της Σου-τσεν αναφέρεται…
ότι αν πας κόντρα στις αρχές του Γιν-Γιανγκ,
σε τιμωρούν οι θεοί του βουδισμού.
Ίσως προσπαθούσε να μας πει την αλήθεια.
Εσείς είστε στο σώμα της Λι Γεν, έτσι;
Ο Γουάνγκ Σι-τσουνγκ.
Ούτε όταν δεν είχα όγκο στον εγκέφαλο δεν είχα τη λογική σας.
Γιατί μπήκατε στο σώμα γυναίκας;
Πάμε.
Δεν είναι εύκολο να έχεις σώμα με καρκίνο. Σωστά, κε εισαγγελέα;
Ξυπνάς κάθε μέρα νιώθοντας ότι έχεις ήδη πεθάνει.
Αφού δεν ξέρεις πότε θα σου χτυπήσει ο θάνατος την πόρτα.
Τόσο βασανιστικός είναι ο καρκίνος.
Μην ξεχάσετε την επόμενη θεραπεία RNA.
Μην πάνε χαμένες οι προσπάθειες της συζύγου.
Βλέπετε, είμαστε πλέον στην ίδια θέση.
Ας βγάλουμε αύριο οικογενειακή φωτογραφία.
Δεν μου είσαι θυμωμένος;
Για χάρη μου τα έκανες όλα.
Ο βουδισμός δεν σου μαθαίνει να αφήνεσαι;
Πρέπει να μάθω να αφήνομαι.
Γιατί κάποια μέρα ίσως σε αφήσω πολύ ξαφνικά.
Πρέπει να βρεις κάποιον λιγότερο οξύθυμο…
που θα σου φέρεται πιο καλά.
Μην πας με κανέναν απ' τη μονάδα σου.
Ειδικά τον Λιανγκ.
Μόνο εσένα χρειάζομαι.
Βασικά, κάθε μέρα που πέφτω για ύπνο…
φοβάμαι ότι δεν θα ξυπνήσω ξανά.
Ότι δεν θα σε ξαναδώ.
Ότι δεν θα ξαναδώ κανέναν απ' τους δυο σας.
Πάω στη δουλειά.
Πάρε με αν χρειαστείς κάτι.
-Τι θέλετε; -Μην ανησυχείτε.
Δεν θα σας κάνω κακό.
Μην ανησυχείτε.
Ήρθα να σας ζητήσω βοήθεια.
Χρειάζομαι τη βοήθειά σας.
Ένας φίλος.
Πρέπει να του μιλήσω.
-Στο δωμάτιό σου. -Εντάξει.
Ευχαριστώ.
Θα σας τα πω όλα.
Πριν από 20 χρόνια, όταν ιδρύθηκε το ερευνητικό κέντρο,
ο Σι-τσουνγκ κι εγώ ήμασταν δεμένοι.
Η Σου-τσεν ήταν ερευνήτρια στο κέντρο.
Αν γινόμουν γυναίκα,
θα με αγαπούσες ακόμα;
Ό,τι και να γίνεις…
θα σ' αγαπώ για πάντα.
Από μικρό παιδί, ο Σι-τσουνγκ ένιωθε ότι είχε γυναικεία ψυχή.
Αλλά, με την επιτυχία του, έγινε δημόσιο πρόσωπο νέος
και καταπίεζε αυτήν την πλευρά του.
Τις καλύτερες ευχές μας στο ζεύγος. Να ζήσετε!
Υπό πίεση, ως γνωστός επιχειρηματίας,
παντρεύτηκε την Τανγκ Σου-τσεν.
Όπως κάνουν οι λεγόμενοι φυσιολογικοί.
Στις κάμερες παρίσταναν το ευτυχισμένο ζευγάρι.
Μα κατ' ιδίαν ο Σι-τσουνγκ αδιαφορούσε για εκείνη.
Κι εγώ,
μάλλον από τύψεις
και βλέποντας να χειροτερεύει η κατάθλιψη της Σου-τσεν,
προσπαθούσα να τη φροντίζω.
Τελικά, άρχισε να εξαρτάται όλο και πιο πολύ από μένα.
Κι απέκτησε συναισθήματα για μένα.
Πώς πάει το τεστ σταθεροποίησης RNA που δουλεύετε με τη Σου-τσεν;
Φαίνεται υποσχόμενο. Τι θες;
Όσο επεκτεινόταν η αυτοκρατορία του Σι-τσουνγκ,
μεγάλωνε κι η φιλοδοξία του.
Μια μέρα, πρότεινε μια ιδέα
που θα τον έκανε γυναίκα, ώστε να διοικεί για πάντα την επιχείρηση.
Το σχέδιο μεταφοράς ψυχής.
Τι αηδία!
Μου έλεγες ψέματα.
Με χρησιμοποιούσες!
Θα σου ρίξω τη χειρότερη κατάρα!
Η Σου-τσεν, που ήταν τόσο μόνη πάνω από δέκα χρόνια,
έψαχνε αποδείξεις ότι ο Σι-τσουνγκ την απατούσε.
Ωστόσο, ανακάλυψε κάτι πιο σοκαριστικό.
Τι θα κάνουμε;
Ο δημοσιογράφος…
Σίγουρα το τακτοποίησες;
Ναι.
Σι-τσουνγκ!
Μετά τον θάνατο της Σου-τσεν, ο Σι-τσουνγκ διαγνώστηκε με καρκίνο.
Το σχέδιο έπρεπε να εκτελεστεί νωρίτερα.
ΑΠΟΖΗΜΙΩΣΗ: 100.000 ΔΟΛΑΡΙΑ
Έψαξε υποψήφιες απ' το ορφανοτροφείο
και διάλεξε τη Λι Γεν για σύζυγο.
Την ξεγέλασε να κάνει δοκιμές RNA, δήθεν ότι ήταν για πρόληψη καρκίνου.
Στο μεταξύ, με την τεχνολογία RNA,
προσπαθούσα να επιβραδύνω τους όγκους.
Άνοιγμα πόρτας.
Η αποθήκη που είχε ο Σι-τσουνγκ για έργα τέχνης
έγινε το εργαστήριο που κάναμε επεμβάσεις, χάρη στις ιδανικές συνθήκες.
Το σχέδιό μας ήταν η απόλυτη χρήση της τεχνολογίας RNA.
Σάρωνα τους εγκεφαλικούς νευρώνες
και μετά παρήγαγα σκόνες RNA.
Μετά τις εμφύτευσα στον εγκέφαλο της Λι Γεν.
Για χάρη του Σι-τσουνγκ, έπειθα τον εαυτό μου
ότι το κορίτσι μάς χρωστούσε τη ζωή του.
Όταν υπέγραψε τη συμφωνία, είχε ήδη παραδώσει την ψυχή της.
Τις επόμενες μέρες,
η αντίληψη κι οι αναμνήσεις του Σι-τσουνγκ θα περνούσαν στη Λι Γεν.
Τανγκ Σου-τσεν, μη νομίζεις ότι σε φοβάμαι!
Δεν μπορείς να με βλάψεις.
ΠΟΣΟΣΤΟ ΜΕΤΑΦΟΡΑΣ
Μετά, με τεχνητή γονιμοποίηση,
μεταφέραμε το σπέρμα του Σι-τσουνγκ στη μήτρα της Λι Γεν.
Όχι μόνο μπήκε στη Λι Γεν,
αλλά, μελλοντικά, θα έμπαινε και στο μωρό που θα γεννούσε.
ΕΚΛΙΠΩΝ: ΓΟΥΑΝΓΚ ΣΙ-ΤΣΟΥΝΓΚ
Έτσι, θα μπορούσε να διευθύνει για πάντα τις Επιχειρήσεις Γουάνγκ.
ΠΡΩΤΟΣ ΚΛΗΡΟΝΟΜΟΣ: ΛΙ ΓΕΝ
Ο αρχικός και το αντίγραφο συνέπεσαν για λίγο.
Όλα πήγαιναν καλά υπό την επίβλεψη του Σι-τσουνγκ,
μα το μυαλό του μπερδευόταν ολοένα και πιο πολύ.
Μου τηλεφωνούσε συχνά,
νομίζοντας ότι τον κυνηγάνε όλοι.
Σι-τσουνγκ, ηρέμησε πρώτα.
Το κάνει για το καλό της εταιρείας.
Δεν με νοιάζει. Γύρνα με το πρώτο αεροπλάνο.
Πρέπει να ξαναγράψω τη διαθήκη.
Θέλω να πάρει άλλος τη θέση της.
Αλλά, απροσδόκητα,
εκείνη σκότωσε τον Σι-τσουνγκ.
Αυτά.
Μόλις σηκώθηκα, λιποθύμησα ξαφνικά.
Παραλίγο να χαλάσω το σχέδιο.
Γιατί δεν με ενημέρωσες για κάτι τόσο σοβαρό;
Θα είχε σημασία;
Άλλωστε, τώρα τα πράγματα πάνε όπως ήθελα.
Το μόνο σημαντικό τώρα είναι αν ολοκληρώθηκε η επέμβαση.
Ξέρω ότι η Λι Γεν έχει αιμοφοβία.
Γιατί να με επηρεάζει η αιμοφοβία της;
Σ' το είπα απ' την αρχή, η επέμβαση δεν θα είχε 100% επιτυχία.
Μέρος του υποσυνείδητου θα παρέμενε.
Διορθώνεται τώρα;
Γιατί παραποίησες το γράμμα της Σου-τσεν;
Για να κάνει τον φόνο ο Τιεν-γιο;
Γιου-φαν,
το έχουμε συζητήσει πολλές φορές.
Είναι θέμα χρόνου να χαθεί ο Σι-τσουνγκ.
Ο Γουάνγκ Σι-τσουνγκ δεν είναι σ' αυτόν τον κόσμο.
Μόνο η Λι Γεν.
Το κατάλαβες;
Γιου-φαν, τι ένεση μου κάνεις;
Θες να φύγει η Λι Γεν απ' τον εγκέφαλό σου;
Είναι το φάρμακο αποκατάστασης…
με λίγη αναισθησία.
Δεν θα μου κάνεις κακό;
Ξεκουράσου.
Η επέμβαση θα γίνει σύντομα.
Το ύφος σου δείχνει ότι αγχώνεσαι.
Νομίζεις ότι δεν το καταλαβαίνω;
Πρέπει να αναλάβουμε την ευθύνη για τα λάθη μας!
Δεν θα πεθάνω μαζί σου!
Γουάν Γιου-φαν.
Έχεις τρελαθεί; Ο Σι-τσουνγκ είμαι!
Ο Σι-τσουνγκ μου έχει χαθεί πια.
Ήμασταν 20 χρόνια μαζί.
Δεν ξέρω…
αν απέτυχε η επέμβαση
και γι' αυτό τον ένιωθα πια ξένο.
Ή ίσως…
δεν ήξερα ποτέ τον σύντροφο που είχα δίπλα μου.
Κάνατε τόσα για εκείνον. Αξίζει;
Το ίδιο ρώτησα τη γυναίκα σας.
Ξέρετε ότι ακόμα κι αν κάνει την επέμβαση,
θα αναβληθεί απλώς το αναπόφευκτο;
Κάνατε τόσα γι' αυτόν.
Αξίζει;
Αν ο Τσάο ήταν στη θέση μου, θα έκανε το ίδιο.
Πρέπει να βρούμε τρόπο να πείσουμε τη Λι Γεν.
Μόνο εσείς μπορείτε να την πλησιάσετε.
Να την κάνετε να ομολογήσει.
Μαζί με τα στοιχεία που έχω,
θα αποδείξω ότι είναι ο Σι-τσουνγκ.
Καταδικάστε με μαζί της.
Να μπει ένα τέλος.
Όχι. Έτσι θα έμπλεκα και την Πάο.
Είναι ακόμα δυνατόν να επανέλθει η Λι Γεν;
Η Λι Γεν δεν γίνεται να επανέλθει.
Ο Σι-τσουνγκ δεν ήθελε εκκρεμότητες.
Διέγραψε ο ίδιος όλον τον φάκελο της σάρωσης εγκεφάλου της.
Έχω μια ιδέα.
Θα την κάνω να ομολογήσει.
Γεια σας.
Εισαγγελέας Λιανγκ Γουέν-τσάο.
Η κυρία είπε ότι θα ερχόσασταν.
Από εδώ, παρακαλώ.
Από εδώ.
Εδώ.
Κυρία, ήρθε ο επισκέπτης.
Περάστε.
Η Τσανγκ παραιτήθηκε;
Με μισούσε πάρα πολύ.
Τώρα που είμαι επικεφαλής, δεν χρειάζεται να ξαναβρεθούμε.
Σας μισούσε πολύ, Γουάνγκ Σι-τσουνγκ.
Εισαγγελέα Λιανγκ, ζητήσατε επείγουσα συνάντηση.
Δεν νομίζω ότι το θέμα είναι να βρω οικιακή βοηθό.
Δεν νομίζετε ότι ήταν αποτελεσματική η κατάρα της Τανγκ Σου-τσεν;
Όχι μόνο επιδεινώθηκε η υγεία σας, μα κατέρρευσε κι η εταιρεία.
Οι συγγενείς κι οι οικείοι σας πέθαναν.
Και λοιπόν;
Αυτή είναι η διαφορά μας.
Νεαρέ,
να το θυμάστε.
Η αγάπη είναι το μεγαλύτερο εμπόδιο προς την ελευθερία.
Όσο πιο πολύ αγαπάς, τόσο λιγότερο θα πετύχεις.
Δείτε όλους εσάς, που σας διαφεντεύει η αγάπη.
Η σύζυγός σας, η Πάο, έκανε ψευδορκία ως αστυνομικός.
Ο Γουάνγκ Τιεν-γιο, ένας τρελός που ήθελε να βοηθήσει την τρελή μάνα του.
Είστε θύματα της αγάπης, και τι καλό σας έφερε;
Κι ο Γουάν Γιου-φαν;
Τον αγαπήσατε ποτέ;
Είναι η εξαίρεση, έτσι;
Τον αγάπησα.
Αλλά τώρα πια είναι ανάμνηση περασμένης ζωής.
Είναι ο μόνος που αγάπησα στην προηγούμενη ζωή,
μα και το μεγαλύτερο λάθος στη ζωή μου.
Έκτακτη είδηση. Σοκαριστικά νέα απ' τις Επιχειρήσεις Γουάνγκ.
Η εδώ και μόλις 21 μέρες διευθύνουσα σύμβουλος, Λι Γεν,
δίνει τις μετοχές της στο διοικητικό συμβούλιο.
Εφεξής παύει να ανήκει στη διοίκηση της εταιρείας.
Εφόσον απ' τον πρώην διευθυντή Γουάν Γιου-φαν
αφαιρέθηκε η θέση και τα δικαιώματα,
μιλάμε για άλλη μία δραστική αλλαγή στο προσωπικό της εταιρείας.
Θέλω να 'μαστε για πάντα μαζί.
Κυρία, γυρίσατε.
Πού είναι ο άντρας μου;
Είπε ότι θα γυρίσει αργότερα.
Βγήκε έξω μόνος;
Όχι, με έναν φίλο.
Γεια σου, Λιανγκ Σιν-γιο.
Είμαι ο μπαμπάς σου, που δεν θα σε γνωρίσει.
Με λένε Λιανγκ Γουέν-τσάο.
Ρώτα τη μαμά να σου πει.
Όταν δούλευα στην Εισαγγελία, ήμουν φοβερός.
Έπιασα πολλούς κακούς.
Αλλά αυτήν τη φορά…
είμαι έτοιμος να ενδώσω.
Γιατί, αντί να πιάνω κακούς,
προτιμώ να προστατεύσω εσάς τους δύο.
Η εταιρεία καταρρέει. Γιατί δεν δίνεις τη θέση του διευθυντή;
Είναι δική μου…
Κύριε Λιου,
παραδίνομαι.
Αυτά είναι τα στοιχεία που απέκρυπτα.
Αν ήσουν στη θέση μου, θα έκανες την ίδια επιλογή.
Κύριε πρόεδρε, δηλώνω ένοχη. Εγώ σκότωσα τον Σι-τσουνγκ.
Η φωνή μου είναι στην ηχογράφηση.
Έκρυψα τα στοιχεία για να μείνω ατιμώρητη.
Υποσχέσου μου…
ότι θα είσαι ασφαλής κι υγιής.
Έτσι, όταν θα φύγω…
θα προστατεύεις εσύ τη μαμά.
Η Λι Γεν κατηγορείται για φόνο πρώτου βαθμού.
Όταν θα κατσουφιάζει η μαμά,
θα την αγκαλιάζεις για μένα.
Έτσι θα της δείχνεις
ότι θα είμαι πάντα δίπλα σας.
Γιο-γιο…
η μαμά θέλει να ζήσεις καλά.
Ξέρω ότι θα τα καταφέρεις καλά.
Ακόμα κι αν βρεις δυσκολίες,
θα έχεις πολλή αγάπη για να σε βοηθήσει να τις προσπεράσεις.
Όπως η μαμά σου, που μου κρατούσε συνεχώς συντροφιά
τις τελευταίες μέρες της ζωής μου.
Είναι μεγάλη τύχη.
Στο τέλος έμαθα τι σημαίνει πραγματική αγάπη.
Συγγνώμη.
Δεν μπορώ να σου κρατήσω συντροφιά.
Σ' αγαπώ.
Θα 'μαι πάντα δίπλα σου.
-Το 2876. -Εδώ.
-Το 8367. -Εδώ.
-Το 1290. -Εδώ.
Η Σιν-γιο μοιάζει στον μπαμπά της.
Η ΤΑΙΝΙΑ ΕΙΝΑΙ ΑΦΙΕΡΩΜΕΝΗ ΣΤΟΥΣ ΓΟΝΕΙΣ ΜΟΥ
Υποτιτλισμός: Νότα Μουζάκη